Keskipitkä aikavälin ilmastopolitiikan suunnitelman (KAISU) valmistelua tukevan työryhmän kokous

Aika 4.6.2021 klo 12:00-13:50

Paikka Skype

Paikalla: Jarmo Muurman (pj), Miia Berger, Magnus Cederlöf, Saara Jääskeläinen, Pekka Kalliomäki, Bettina Lemström, Johannes Lounasheimo, Iris Mäntylä, Kaisa Ryynänen, Jyri Seppälä, Jukka Uosukainen, Birgitta Vainio-Mattila, Ilari Valjus, Katariina Kovalainen (siht.), Hannu Savolainen (2).

1. Kokouksen avaus ja edellisen [pöytäkirjan](https://tila.tiimeri.fi/sites/vn-kaisu/Tiedostot/Ty%C3%B6ryhm%C3%A4kokoukset/P%C3%B6yt%C3%A4kirja_Kaisu-ty%C3%B6ryhm%C3%A4n%20kokous%206.5.2021.docx) hyväksyminen

Puheenjohtaja avasi kokouksen ja hyväksyttiin edellisen kokouksen pöytäkirja.

1. SYKE:n esitys kulutusperäisistä päästöistä [Hannu Savolainen]

Erikoistutkija Hannu Savolainen Suomen ympäristökeskuksesta piti [esityksen](https://tila.tiimeri.fi/sites/vn-kaisu/Tiedostot/Taustatietoa/Kotitalouksien%20kulutuksen%20hiilijalanj%C3%A4lki%202000%E2%80%932019%20KAISU-ty%C3%B6ryhm%C3%A4%2004062021.pdf) kotitalouksien kulutuksen hiilijalanjäljestä vuosilta 2000-2019. Keskusteltiin aiheesta.

1. Tilastokeskuksen pikaennakkotiedot (siirrettiin asiakohdaksi 3)

Magnus Cederlöf (YM) esitteli Tilastokeskuksen pikaennakkotiedot johdantona asiakohdan 4 WAM-taulukon käsittelyyn. Tilastokeskuksen luvuissa on kyse perinteisistä inventaariopohjaisista päästötiedoista, jotka ovat aina päästövähennystavoitteiden pohjana. Vuonna 2020 päästöt vähenivät kokonaisuudessaan 9 %, josta suurin osuus kohdistuu päästökaupan puolelle.

1. WAM-taulukon tarkastelu

Johannes Lounasheimo (YM) esitteli WAM-taulukkoon koottuja toimia, joilla saavutettaisiin vuoden 2030 päästövähennystavoitteet. KAISUssa lähtökohtana on 47 % tavoite, joka edellyttäisi n. 5 milj. tonnin lisävähennyksiä. Vuoden 2035 hiilineutraalius edellyttäisi lisäksi lisävähennyksiä.

Keskusteltiin aiheesta ja todettiin, että pidetään vaihtoehto 2:ssa oleva jousto mukana työkalupakissa ja katsotaan poikkisektoriaalisia mahdollisuuksia sekä täsmennetään toimia ja pyritään arvioimaan niiden vaikutuksia. Jatketaan KAISUn perinteisten lohkojen osalta toimien etsintää ja tuetaan haasteellista valmistelua liikenteen ja maatalouden osalta.

1. Kaisun seuranta ja seurannan kehittäminen

Magnus Cederlöf kertoi KAISUn tavoitteiden toteutumisen seurannasta ja sen kehittämisestä. KAISUn seuranta perustuu ilmastolain 12 §:ään, jossa on tarkemmin määritelty, miten seuranta toteutetaan. Aiheeseen palataan täsmällisemmin myöhemmin.

1. Kuulemistilaisuuksien tulokset ja niiden käsittely Kaisussa

Miia Berger (YM) kertoi kuulemistilaisuuksissa esiin nousseista viesteistä, joita tullaan hyödyntämään KAISU-työssä. Toiveena on, että KAISU-tekstiin sisällytetään kuulemisten ydinviestejä infolaatikoihin tai leipätekstin sekaan. Todettiin, että kuulemiset on pidetty valmistelun aikaisessa vaiheessa, minkä vuoksi niissä on arvioitu ennemmin yksittäisiä, mahdollisia toimia kuin kokonaisuutta. Valmistellaan infolaatikot ja laitetaan kommenteille KAISU-työryhmälle.

Alustava nostot löytyvät KAISU-työryhmän Tiimeri-työtilasta: [Alustavia vaihtoehtoja nostoiksi kuulemisista sektorikohtaisiin lukuihin](https://tila.tiimeri.fi/sites/vn-kaisu/_layouts/15/WopiFrame.aspx?sourcedoc=%7b153A5018-8AF4-4500-9554-84BC530BE61A%7d&file=Kuulemisten%20yhteenvetoja%20ja%20nostoja%20Kaisuun.docx&action=default)

1. Muut asiat

Ei muita asioita.

1. Kokouksen päättäminen

Seuraava kokous pidetään perjantaina 18.6. klo 12.00-13.50.